**Jeff Ernest Rosenstock**, nado o 7 de setembro de 1982, é un músico, multiinstrumentista, cantante e compositor estadounidense procedente de Long Island, Nova York. É coñecido polas súas anteriores bandas Bomb the Music Industry! e The Arrogant Sons of Bitches, ademais de polo seu traballo como artista en solitario e como compositor para Craig of the Creek. É fundador de Quote Unquote Records, o primeiro selo discográfico baseado en doazóns.

Biografía
---------

### Primeiros anos

Jeffrey Ernest Rosenstock medrou en Baldwin, unha localidade de Long Island. A súa nai era unha profesora de arte xudia e o seu pai era un avogado católico alemán. Rosenstock identifñicase como xudeu. A súa irmá é a guionista de televisión e dramaturga Kim Rosenstock.

### Carreira

Rosenstock formou a súa primeira banda, The Arrogant Sons of Bitches (ASOB) en 1995, cando el e o seu amigo Joe Werfelman decidiron non asistir ao funeral doutro amigo debido a sensacións de incomodidade, pasando o día tocando versións de Green Day no seu lugar. No medio da ruptura de ASOB en 2004, Rosenstock gravou unha canción DIY en solitario baixo o nome de Bomb the Music Industry, que se converteu no seu seguinte proxecto musical. Bomb the Music Industry fíxose coñecida pola súa ética DIY e compromiso coa accesibilidade, gañando a reputación de "o Fugazi para a era do punk en Internet". Tras o lanzamento do primeiro álbum de Bomb the Music Industry, *Album Minus Band*, Rosenstock fundou Quote Unquote Records, o primeiro selo discográfico baseado en doazóns, distribuíndo todos os lanzamentos do selo dixitalmente a través dun modelo *pay what you want* (paga o que queiras).

Rosenstock comezou a súa carreira en solitario e 2012 lanzando o seu primeiro "mixtape", *I Look Like Shit*, dous meses despois de que Bomb the Music Industry! anunciase a súa intención de separarse. Este traballo foi seguido polo proxecto *Summer Seven Club* en 2013, que concedeu aos compradores do sinxelo de 7 polgadas de Rosenstock "Summer" acceso exclusivo a novas cancións publicadas periodicamente nos meses seguintes. Todos os temas de *Summer Seven Club* foron despois recompiladas no disco *Summer +*. O primeiro álbum de estudio de Rosenstock como artista en solitario, *We Cool?*, foi editado en 2015. O seu segundo álbum en solitario, *Worry*, apareceu en outubro de 2016. O día de Aninovode 2018 lanzouse o terceiro traballo en solitario de Rosenstock, *Post-*, e o seu cuarto álbum, *No Dream*, apareceu en maio de 2020. Unha versión ska de *No Dream*, titulada *Ska Dream*, foi editada en abril de 2021. O seu quinto álbum de estudio, *Hellmode*, chegou en agosto de 2023.

Rosenstock ten tocado tamén con moitos outros grupos de ska e punk rock, como Mustard Plug, The Bruce Lee Band, e AJJ. Tamén actuou cos seus compañeiros en Bomb the Music Industry! Laura Stevenson e Lee Hartney. Algunhas das súas influencias musicais son Tom Waits, Pulp e The Beach Boys.

Tamén traballou como produtor para outros artistas como Mikey Erg, The Smith Street Band, Laura Stevenson, e Dan Andriano. Rosenstock tamén é membro de Antarctigo Vespucci, un proxecto colaborativo co líder de Fake Problems Chris Farren. Ademáia. dende 2014 é membro da banda de ska Bruce Lee Band xunto co fundador de Asian Man Records Mike Park.

Notas
-----

1. ↑  "Jeff Rosenstock". *Discogs* (en inglés). Consultado o 2023-06-12.
2. ↑  "Never Get Tired". *www.nofuturefilms.com* (en inglés). Consultado o 2023-06-12.
3. ↑  "Jeff Rosenstock on his poppy, self-reflective solo album ‘We Cool?’". *Washington Post* (en inglés). 2021-12-23. ISSN 0190-8286. Consultado o 2023-12-14.
4. ↑  "Jeff Rosenstock Makes Punk Rock for Anxious Jews". *Tablet*. Consultado o 14/12/23.
5. ↑  Ali, Reyan (2012-05-25). "Q&A: The Arrogant Sons of Bitches' Jeff Rosenstock On The Joys And Stigmas Of Ska, CBGB Misery And Pranky Vibes". *The Village Voice*. Consultado o 2023-12-14.
6. ↑  "Interview With Bomb The Music Industry". *Razorcake*. 2011-09-24. Arquivado dende o orixinal o 24 de setembro de 2011. Consultado o 2023-12-14.
7. ↑  Ozzi, Dan (2014-01-20). "Bomb the Music Industry! Is Dead (Probably, They’re Not Sure But Yeah Whatever, Probably)". *Vice* (en inglés). Consultado o 2023-12-14.
8. ↑  "Never Get Tired: The Bomb the Music Industry! Story". Consultado o 2023-12-14.
9. ↑  bombthemusicindustry. "JEFF ROSENSTOCK SOLO "MIXTAPE (?)"". *Tumblr*. Consultado o 2023-12-14.
10. ↑  bombthemusicindustry. "HERE COME THE WATERWORKS...". *Tumblr*. Consultado o 2023-12-14.
11. ↑  "Summer +, by Jeff Rosenstock". *Jeff Rosenstock* (en inglés). Consultado o 2023-12-14.
12. ↑  "Jeff Rosenstock "We Cool?" Cassette". *Business Casual* (en inglés). Consultado o 2023-12-14.
13. ↑  "HELLMODE, by Jeff Rosenstock". *Jeff Rosenstock* (en inglés). Consultado o 2023-12-14.
14. ↑  "Jeff Rosenstock Surprise-Releases Ska-Reimagining of No Dream Called Ska Dream -". *mxdwn Music* (en inglés). 2021-04-20. Consultado o 2023-12-14.
15. ↑  Sacher, Andrew (2023-08-31). "Jeff Rosenstock gives 'HELLMODE' surprise early release (listen!)". *BrooklynVegan* (en inglés). Consultado o 2023-12-14.

Véxase tamén
------------

### Ligazóns externas

* Páxina oficial

|  |  |
| --- | --- |
| Control de autoridades | 
* Wd: Q16221803
* AllMusic: mn0002074357
* Discogs: 1570913
* Europeana: ID
* Genius: Jeff-rosenstock
* IMDb: nm2152076
* MusicBrainz: ID
* Songkick: 5806184
* TMDb: 1306174

 |